01/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 18 de xuño do 2019, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Ordes (expediente IN407A 2019/093-1)

Resolución do 18 de xuño do 2019 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Ordes (expediente IN407A 2019/093-1) Expediente: IN407A 2019/093-1 Promotor: Unión Fenosa Distribución, S. A. Denominación da instalación: desmantelamento da LAT 66 kV Mesón do Vento-Mesón do Vento e LAT 66 kV Reserva Mesón do Vento-R. N. E. Concello: Ordes. FEITOS 1. O 8 de maio de 2019, o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25/10/2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25/10/2017). 7. As características técnicas da instalación son as seguintes:  LAT 66 KV MESÓN DO VENTO-MESÓN DO VENTO: – Desmantelamento da liña trifásica subterránea con condutor VOLTALENE RHV 36/66KV 1x300KAL+H25 (PIRELLI) existente na subestación de Mesón do Vento ata o apoio 1PAS, cunha lonxitude de 0,04 km. – Desmantelamento do circuíto MESÓN DO VENTO-MESÓN DO VENTO con condutor LA-180 nos vanos entre o Ap.1PAS e o Ap.6-BIS, cunha lonxitude de 0,458 km, pasando o circuíto existente que non se desmantela (LAT 66KV MESÓN DO VENTO- BERGONDO) a configuración tresbolillo. – Desmantelamento do condutor 15.82 nos vanos entre el Ap.6-BIS e o Pórtico da S. E. de R. N. E., nunha lonxitude de 1,766 km, así como desmontaxe dos apoios celosía n.º 6, 5, 4,3, 2-BIS, 2, 1 e 0 e demolición das cimentacións.  LAT 66 KV RESERVA MESÓN DO VENTO - R. N. E.: – Desmantelamento do condutor PIGEON nos vanos entre o Pórtico da S. E. de R. N. E. e o Ap.179, nunha lonxitude de 0,980 km, así como desmontaxe dos apoios celosía n.º 7, 6, 5, 4, 3, 2 e 1 e demolición das cimentacións. O orzamento da instalación, segundo o proxecto, é de 57.210,93 €. 8. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar ante esta xefatura territorial unha solicitude coa cal achegará a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do director da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015), sen prexuízo de que os interesados poidan interpor calquera outro recurso que se considere pertinente. A Coruña, 18 de xuño de 2019. Isidoro Martínez Arca Xefe territorial da Coruña